open-index/open-wikipedia-markdown huggingface dataset:
Ντόκερτι Καπ

Το **Ντόκερτι Καπ** (αγγλικά: *Dockerty Cup*) είναι ετήσια ποδοσφαιρική διοργάνωση στην οποία μετέχουν ομάδες από την πολιτεία Βικτώρια της Αυστραλίας. Η διοργάνωση έχει το όνομα του Χάρι Ντόκερτι, πρώην προέδρου της Ποδοσφαιρικής Ομοσπονδίας Βικτώριας, που είναι η διοργανώτρια αρχή του θεσμού, ενώ δικαίωμα συμμετοχής στη διοργάνωση έχουν όλες οι ομάδες του συστήματος ποδοσφαιρικών πρωταθλημάτων Βικτώριας.

Η διοργάνωση είχε διακοπεί από το 1996 έως το 2011, με εξαίρεση το 2004. Η επανέναρξη του θεσμού έγινε το 2011, με τη διοργάνωση να είναι γνωστή ως *Mirabella Cup* για εμπορικούς λόγους, με νέο τρόπαιο. Την επόμενη περίοδο η διοργάνωση μετονομάστηκε σε *Statewide Knockout Cup* για το 2012 και το 2013. Ωστόσο, και στις δύο περιόδους, η νικήτρια απονεμήθηκε το παραδοσιακό τρόπαιο.

Από το 2014 και εξής, το Ντόκερτι Καπ αποτελεί επίσης προκριματική διοργάνωση για το Κύπελλο Αυστραλίας.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Αυστραλία
Υποκελευστής

Ο **υποκελευστής** (Υπκστης, θηλ. υποκελεύστρια) ήταν παλαιότερα στρατιωτικός βαθμός υπαξιωματικού (OR-4 και OR-5) του Ελληνικού Πολεμικού Ναυτικού και του Λιμενικού Σώματος - Ελληνικής Ακτοφυλακής. Ήταν ανώτερος του διόπου και κατώτερος του κελευστή, ενώ αντιστοιχούσε προς τον λοχία του Στρατού Ξηράς. Μετά την κατάργηση του βαθμού του υποκελευστού, οι κελευστές εξισώθηκαν βαθμολογικά με τους λοχίες και τους σμηνίες, όπως και οι ανώτεροι αυτών χρησιμοποιώντας τα κοινά (και για τους τρεις κλάδους των ενόπλων δυνάμεων) προθέματα επί- και αρχί-.

Οι υποκελευστές προσονομάζονταν ανάλογα με την ειδικότητά τους: υποκελευστής πυροβολητής, τορπιλητής, δύτης, αρμενιστής, μηχανικός, ηλεκτρολόγος, τηλεγραφητής, γραφέας, ξυλουργός, διανάκτης (καλαφάτης) κ.ά. Διακρίνονταν δε σε δύο τάξεις, έτσι ώστε το πλήρωμα ενός πολεμικού σκάφους περιείχε **υποκελευστές Α' τάξης**, οι οποίοι προηγούνταν ιεραρχικά των **υποκελευστών Β' τάξης**.

Στους αγγλόφωνους στρατούς ο αντίστοιχος βαθμός καλείται **Petty Officer**.


RHN-OR4 (WWI).svg|Το διακριτικό του έφεδρου Υποκελευστή / Υποκελευστή Β' στο πολεμικό ναυτικό.
RHN-OR5 (WWI).svg|Το διακριτικό του μόνιμου Υποκελευστή / Υποκελευστή Α' στο πολεμικό ναυτικό.


## Δείτε επίσης
*δίοπος
*κελευστής
*επικελευστής
*αρχικελευστής
*Αντιτορπιλικό Βασίλισσα Όλγα (D-15)
*Πρωτεύς Ι (υποβρύχιο)
*Τρίτων (υποβρύχιο Υ-5)

## Βιβλιογραφία
* ''ΝΕΩΤΕΡΟΝ ΕΓΚΥΚΛΟΠΑΙΚΟΝ ΛΕΞΙΚΟΝ "ΗΛΙΟΥ"', Τόμος ΚΒ, σελ. 479

Κατηγορία:Στρατιωτικοί βαθμοί
Φεντερίκο Τσέζι

Ο **Φεντερίκο Άντζελο Τσέζι** (*Federico Angelo Cesi*, 26 Φεβρουαρίου 1585 &ndash; 1 Αυγούστου 1630) ήταν Ιταλός επιστήμονας, φυσιοδίφης-βοτανολόγος και ο ιδρυτής της Ακαδημίας των Λυγκέων.

## Βιογραφικά στοιχεία
Ο Φ. Τσέζι γεννήθηκε σε αριστοκρατική οικογένεια, με υψηλές διασυνδέσεις στη Ρώμη και στα Παπικά Κράτη. Το οικογενειακό επώνυμο προέρχεται από το Τσέζι του Τερνι, κωμόπολης κοντά στη Ρώμη. Είχαν στενό σύνδεσμο με τη Ρωμαιοκαθολική Εκκλησία, καθώς ο θείος του Φεντερίκο, Μπαρτολομέο, ήταν cardinal και το μεγαλύτερο μέρος του πλούτου τους προήλθε από αυτόν τον σύνδεσμο. Ο Φεντερίκο ήταν το πρωτότοκο από 11 τέκνα και γεννήθηκε στο Παλάτσο Τσέζι, στην οδό (Via) della Maschera d'Oro, της Ρώμης. Ο πατέρας του ονομαζόταν επίσης Φεντερίκο και ήταν μαρκήσιος του Μοντιτσέλλι (1562–1630), ενώ η μητέρα του ήταν η Ολίμπια Ορσίνι από το Τόντι. Το 1614 ο Φεντερίκο Άντζελο Τσέζι νυμφεύθηκε την Αρτεμισία  Κολόννα (Artemisia Colonna), κόρη του πρίγκιπα της Παλεστρίνα, αλλά η σύζυγός του πέθανε δύο μόλις χρόνια αργότερα. Το 1616 ο Φεντερίκο πήρε δεύτερη σύζυγο, την Ιζαμπέλλα Σαλβιάτι (Isabella Salviati), κόρη του μαρκησίου του Λορέντσο. Το 1618 εγκαταστάθηκαν στην Ακουασπάρτα και έζησαν εκεί μέχρι τον θάνατο του Φεντερίκο, σε ηλικία 45 ετών.

## Η ''Ακαδημία των Λυγκέων''

Το 1603 ο δεκαοκτάχρονος Τσέζι προσκάλεσε τρεις λίγο μεγαλύτερους στην ηλικία φίλους του, τον Ολλανδό ιατρό Γιοχάνες φαν Χεκ (Johannes van Heeck, γνωστό στην Ιταλία ως Τζοβάννι Έκκιο, Giovanni Ecchio), τον μαθηματικό Φραντσέσκο Στελλούτι και τον πολυμαθή Αναστάζιο ντε Φίλιις, για να ιδρύσουν την *Accademia dei Lincei* («Ακαδημία των Λυγκέων»), με στόχο την κατανόηση όλων των φυσικών επιστημών με μέθοδο ερευνών βασισμένη στην παρατήρηση, το πείραμα και την επαγωγική μέθοδο. Ο Τσέζι επέλεξε δύο ζώα με ισχυρότατη όραση, τον λύγκα και τον αετό, ως τα σύμβολα της Ακαδημίας.

## Ερευνητικό και συγγραφικό έργο
Ο Φεντερίκο Άντζελο Τσέζι διεύθυνε αρχαιολογικές ανασκαφές στην Carsulae.

## Παραπομπές


Κατηγορία:Ιταλοί επιστήμονες
Άνταμ Κστσοτ

Ο **Άνταμ Κστσοτ** είναι Πολωνός αθλητής του στίβου. Διακρίνεται στο αγώνισμα των 800 μέτρων. 

## Μετάλλια και διακρίσεις
Κέρδισε το ασημένιο μετάλλιο στο Πεκίνο στο Παγκόσμιο Πρωτάθλημα 2015. Το ίδιο μετάλλιο κατέκτησε δύο χρόνια αργότερα, στο Παγκόσμιο Πρωτάθλημα 2017 στο Λονδίνο.

Έχει κατακτήσει πολλά μετάλλια σε Παγκόσμια Πρωταθλήματα Κλειστού, Ευρωπαϊκά και Ευρωπαϊκά Κλειστού.
[μικρογραφία|276x276px|Ο Άνταμ Κστσοτ πανηγυρίζει τη διάκρισή του στο [Παγκόσμιο Πρωτάθλημα Στίβου 2017 στο Λονδίνο. |εναλλ.=]]
Στους Ολυμπιακούς Αγώνες 2016 του Ρίο τερμάτισε 9ος στην τελική κατάταξη του ημιτελικού, χωρίς να προκριθεί στον τελικό.

## Παραπομπές


Κατηγορία:Πολωνοί αθλητές του στίβου
Κατηγορία:Δρομείς μεσαίων αποστάσεων
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Ζίλλα (υποδιαίρεση χώρας)

Ένα **Ζίλα** ή **Ζίλλα** ή **Ζίλλαχ** ή **Τζέλα** (Ουρντού: **ضِلع**, Χίντι: ज़िला, ) είναι υποδιαίρεση χώρας στο Μπαγκλαντές, την Ινδία και το Πακιστάν. Αυτό μεταφράζεται ως επαρχία.

*Επαρχίες του Πακιστάν (Ζίλα, κάτω από τη διαίρεση)
*Επαρχίες της Ινδίας (Ζίλα, κάτω από τις πολιτείες)
*Επαρχίες του Μπαγκλαντές (Ζίλα, κάτω από τις διαιρέσεις)

## Δείτε επίσης

*Ζίλα Παρισάντ (αποσαφήνιση)
*Επαρχίες της Βρετανικής Ινδίας

Κατηγορία:Είδη διοικητικών διαιρέσεων
Αυτόνομη δημοκρατία

Μια **αυτόνομη δημοκρατία** είναι ένας τύπος διοικητικής διαίρεσης παρόμοια με περιφέρεια ή πολιτεία. Υπάρχει σημαντικός αριθμός των αυτόνομων δημοκρατιών στις διάδοχες χώρες της Σοβιετικής Ένωσης, αλλά η πλειοψηφία τους βρίσκονται στη Ρωσία. Πολλές από αυτές τις δημοκρατίες καθορίστηκαν κατά τη διάρκεια της Σοβιετικής περιόδου, όπως οι Αυτόνομες Σοβιετικές Σοσιαλιστικές Δημοκρατίες ή ΑΣΣΔ.

## Αυτόνομες δημοκρατίες εντός της πρώην δημοκρατίες της Σοβιετικής Ένωσης

* Δημοκρατίες της Ρωσίας
* Αζερμπαϊτζάν: Αυτόνομη Δημοκρατία του Ναχιτσεβάν
* Γεωργίας: Αζαρία, Αμπχαζία
* Ουκρανία: Κριμαία (αμφισβητείται με τη Ρωσία)
* Ουζμπεκιστάν: Καρακαλπακστάν

## Ανατολική Ευρώπη

* Αυτόνομη Δημοκρατία της Βορείου Ηπείρου

## Γαλλικά εδάφη
Η ονομασία επίσης ανατρέχει στα ακόλουθα 13 πρώην γαλλικά εδάφη στην Αφρική πριν από το 1960, όταν απέκτησαν την ανεξαρτησία τους:

* Κεντρική Αφρικανική Δημοκρατία (1 Δεκεμβρίου 1958)
* Δημοκρατία του Τσαντ (28 Νοεμβρίου 1958)
* Δημοκρατία της Δαχομέης (4 Δεκεμβρίου 1958)
* Δημοκρατία της Γκαμπόν (28 Νοεμβρίου 1958)
* Δημοκρατία της Ακτής Ελεφαντοστού (4 Δεκεμβρίου 1958)
* Μαλαγασική Δημοκρατία (14 Οκτωβρίου 1958)
* Ισλαμική Δημοκρατία της Μαυριτανίας (28 Νεομβρίου 1958)
* Μέση Κονγκό (28 Νοεμβρίου 1958)
* Δημοκρατία του Νίγηρα (19 Δεκεμβρίου 1958)
* Δημοκρατία της Σενεγάλης (25 Νοεμβρίου 1958)
* Σουδάν Δημοκρατία (24 Νοεμβρίου 1958)
* Δημοκρατία του Τόγκο (22 Φεβρουαρίου 1958)
* Δημοκρατία της Άνω Βόλτα (11 Δεκεμβρίου 1958)

## Ολλανδική Αυτόνομη Δημοκρατία
Ο ορισμός πριν την Ημέρα Ανεξαρτησίας του 1950, όταν η Ινδονησία απέκτησε την ανεξαρτησία της:

* Ηνωμένες Πολιτείες της Ινδονησίας (27 Δεκεμβρίου 1949)

## Δείτε επίσης

*Αυτόνομη οντότητα


Κατηγορία:Δημοκρατίες
Κατηγορία:Είδη διοικητικών διαιρέσεων
Ζέντα Μπέργκερ

Η **Ζέντα Μπέργκερ** (γερμανικά: Senta Berger), (γενν.13 Μαΐου 1941, Βιέννη), είναι Αυστριακή ηθοποιός του κινηματογράφου, του θεάτρου και της τηλεόρασης. Επίσης είναι παραγωγός και συγγραφέας. 
Έχει λάβει πολλές υποψηφιότητες  βραβείων για την ερμηνεία της στο θέατρο, τον κινηματογράφο και την τηλεόραση.

## Πρώτα χρόνια
Η Μπέργκερ είναι η κόρη του  μουσικού Γιόζεφ Μπέργκερ και της δάσκαλας Τερέζας Γιάνυ. Εμφανίστηκε για πρώτη φορά  στη σκηνή στην ηλικία των  τεσσάρων ετών, όταν συνοδεύσε τον πατέρα της στο πιάνο με ένα τραγούδι της. Στην ηλικία των  πέντε άρχισε μαθήματα μπαλέτου.
Η Μπέργκερ έλαβε επίσης ιδιαίτερα μαθήματα υποκριτικής. 
Το 1957, κέρδισε το πρώτο μικρό ρόλο της σε μια από τις τελευταίες ταινίες του σκηνοθέτη Βίλι Φροστ. 
Υπέβαλε αίτηση  για να κάνει σεμινάριο στο Max Reinhardt, ένα διάσημο σχολείο που λειτουργεί στη Βιέννη, και έγινε αποδεκτή, αλλά το άφησε λίγο αργότερα μετά την αποδοχή ενός ρόλου σε ταινία. 
Το 1958, έγινε το νεότερο μέλος του Θεάτρου Josefstadt της Βιέννης.

## Καριέρα

Το 1960 oι παραγωγοί Μπερνάρντ Βίκι και ο Αρθούρ Μπραούνερ θα γυρίσουν την ταινία "Ο Καλός  Στρατιώτης Σβέικ" με την Μπέργκερ και τον Γερμανό ηθοποιό Χάινζ Ραούχμαν. Ο Μπραούνερ θα χρησιμοποιήσει την Μπέργκερ σε διάφορες ταινίες, αλλά σύντομα θα κουραστεί από τα μιούζικαλ.

Το 1962 θα πάει στο Χόλιγουντ και θα παίξει με μεγάλους αστέρες, όπως τους Τσάρλτον Ήστον, Ντιν Μάρτιν, Φρανκ Σινάτρα, Ριτσάρντ Γουίντμαρκ, Τζον Γουέιν και Γιουλ Μπρίνερ. 
Επέστρεψε στη Γερμανία να  δεχθεί ένα ρόλο σε μια σειρά, κάτι που θα την κράτησει για αρκετά χρόνια.

Το 1963, η Μπέργκερ θα γνωρίσει τον σκηνοθέτη Μάικλ Βερχόφεν, και θα ξεκίνησουν την δική τους εταιρεία παραγωγής ταινιών το 1965. Το 1966, η  Ζέντα και ο Μάικλ παντρεύτηκαν. Το 1970, θα πρωταγωνίστησει για πρώτη φορά σε μια ταινία που θα παράγεται από τη δική της εταιρεία και θα  διευθύνεται από τον σύζυγό της.

Η Μπέργκερ θα συνεχίσει να αναπτύσσει την  Ευρωπαϊκή καριέρα της στη  Γαλλία και την Ιταλία. 
Επίσης το 1966, η Μπέργκερ θα παίξει και στη 
Βρετανία σε ταινία με πρωταγωνιστή τον Τόνι Ράνταλ. 

Μετά από μια επιτυχημένη και μακροχρόνια καριέρα η Ζέντα Μπέργκερ θα αναλάβει τον Φεβρουάριο του 2003 Πρόεδρος της Ακαδημίας του Γερμανικού κινηματογράφου, και θα επιδιώξει να προωθήσει τη νέα γενιά ηθοποιών στη Γερμανία και την Ευρώπη. Η Ακαδημία θα αποφασίσει την δημιουργία των  γερμανικών κινηματογραφικών βραβείων σε  μεταγενέστερο  χρόνο.

## Προσωπική ζωή
Η Ζέντα Μπέργκερ παντρεύτηκε τον γερμανό σκηνοθέτη Μάικλ Βερχόφεν το 1966; και έχει δύο γιους, τον ηθοποιό και σκηνοθέτη Σίμον Βερχόφεν (γεννήθηκε το 1972) και τον επίσης ηθοποιό Λούκα Βερχόφεν (γεννήθηκε το
1979).

## Φιλμογραφία
### Κινηματογράφος

### Τηλεόραση

## Παραπομπές


Κατηγορία:Αυστριακοί ηθοποιοί
Κομουνέ

Το **Κομουνέ **(αλβανικά: Komunë, *οριστική μορφή στα [[Αλβανική γλώσσα|αλβανικά]]*: **Komuna**) είναι αλβανικός όρος διοικητικής διαίρεσης, ο οποίος συχνότερα μεταφράζεται ως δήμος ή κοινότητα στα ελληνικά. Μπορεί να αναφέρεται στις παρακάτω χώρες:

## Σημειώσεις και παραπομπές
**Σημειώσεις:**

Κατηγορία:Είδη διοικητικών διαιρέσεων
Βασικό Λαϊκό Συνέδριο (υποδιαίρεση χώρας)

Το **Βασικό Λαϊκό Συνέδρια** (, Mu'tamar shaʿbi asāsi) ήταν η μικρότερη διοικητική υποδιαίρεση σε Λιβύη κάτω από τη Μεγάλη Σοσιαλιστική Λαϊκή Λιβυκή Τζαμαχιρία από το 1977 έως το 2012. Γεωγραφικά, αντιστοιχεί περίπου στο επίπεδο του δήμου.

Βάσει του καθεστώτος του Μουαμάρ Καντάφι, οι πολιτικές κομματικές διοικήσεις και επιτροπές του Βασικού λαϊκού Κογκρέσου λειτουργούσαν σε αυτό το επίπεδο. Οι Εκπρόσωποι των Βασικών Λαϊκών Συνεδρίων ρύθμιζαν τις επιχειρήσεις στο υψηλότερο επίπεδο σαμπίγια (επαρχία).

Τον Ιούλιο του 2013 τα σαμπίγια και τα Βασικά Λαϊκά Συνέδρια αντικαταστάθηκαν με ένα νέο σύστημα μπαλαντιγιάτ με ενενήντα εννέα διοικητικές υποδιαιρέσεις πρώτου επιπέδου.

## Παραπομπές


## Βιβλιογραφία

* Law, Gwillim (1999) "Libya" *Administrative subdivisions of countries* McFarland, Jefferson, North Carolina, p.&nbsp;219, 

Κατηγορία:Είδη διοικητικών διαιρέσεων
Υποταγματάρχης

Ο υποταγματάρχης ήταν στρατιωτικός βαθμός του πρώιμου οργανωμένου Ελληνικού Στρατού έως τα μέσα του 18ου αιώνα, περίπου όπως υποδηλώνεται, Κατείχε θέση υποδιοικητού ελαφρού τάγματος.

Στους αγγλόφωνους στρατούς ο αντίστοιχος βαθμός θα καλούνταν **Lieutenant Major**.

## Ετυμολογία
Η λέξη υποταγματάρχης προέρχεται από το πρόθεμα υπό- + τάγμα (γενική: τάγματος) + άρχω (διοικώ).

## Ιστορικό
*Ιστορικός βαθμός αξιωματικού (OF-3) του ελληνικού στρατού ξηράς ανώτερος αυτού του επιλοχαγού και κατώτερος εκείνου του ταγματάρχη. Ο βαθμός αυτός ήταν ενεργός κατά τα έτη 1829 - 1863.

Το φθινόπωρο του 1829, έπειτα από τη Μάχη της Πέτρας, ο τότε Κυβερνήτης της Ελλάδας Ιωάννης Καποδίστριας, στο πλαίσιο προσπάθειας για εκσυγχρονισμό των ελληνικών στρατευμάτων διέλυσε τις χιλιαρχίες και δημιούργησε 13 *ελαφρά τάγματα*. Θέσεις ευθύνης και αρμοδιότητας σε αυτούς τους σχηματισμούς ορίστηκαν οι ακόλουθες:
* Διοικητής (ταγματάρχης)
* Υποταγματάρχης, ο υποδιοικητής του τάγματος
* Υπασπιστής, με βαθμό υπολοχαγού
* Καταλυματίας, με βαθμό υπολοχαγού
* Σημαιοφόρος, με βαθμό ανθυπολοχαγού
* σαλπιγκτές, ιερέας.

## Παραπομπές


Κατηγορία:Στρατιωτικοί βαθμοί
Ουδέτερος Δήμος

Ο **Ουδέτερος Δήμος** (πορτογαλικά: *Município Neutro*) ήταν η ονομασία που χρησιμοποιήθηκε για το ειδικό διοικητικό καθεστώς της πόλης του Ρίο ντε Τζανέιρο μεταξύ του 1834, όταν ανακηρύχθηκε στο Πρόσθετο Νόμο στο Βραζιλιάνικο Σύνταγμα του 1824, και του 1889, όταν η δημοκρατία ανακηρύχθηκε στη Βραζιλία. Ωστόσο, αυτό το όνομα μόνο έπαψε να υπάρχει επίσημα με την ψήφιση του Συντάγματος του 1891.

Στο ρεπουμπλικανικό σύνταγμα, η διοικητική μονάδα μετατράπηκε στην Ομοσπονδιακή Περιοχή, του οποίου η πολιτική κατάσταση άλλαξε και πάλι, με τη δημιουργία της πολιτείας Γκουαναμπάρα το 1960. Τέλος συγχωνεύθηκε εκ νέου με την πολιτεία του Ρίο ντε Τζανέιρο το 1975.

## Ιστορία
[αριστερά|μικρογραφία|Το [Ρίο ντε Τζανέιρο στα τέλη του 19ου αιώνα.]]
Μετά τη μεταφορά της πορτογαλικής αυλής στην πόλη του Ρίο ντε Τζανέιρο, η αυτονομία ότι η επαρχία του Ρίο ντε Τζανέιρο που φιλοδοξούταν δεν επετεύχθη με τον ίδιο τρόπο που έγινε στις άλλες επαρχίες της Βραζιλίας, καθώς ο υπουργός του Βασιλείου, μια θέση που ουσιαστικά ήταν ένα υποκατάστατο για το αντιβασιλιά σχετικά με το Ρίο ντε Τζανέιρο, στον οποίο είχε ανατεθεί η διοίκησή του.

Σε αυτό προστίθεται το γεγονός ότι η πόλη του Ρίο ντε Τζανέιρο ήταν η αυτοκρατορική πρωτεύουσα, το οποίο σήμαινε ότι ο υπουργός θα πρέπει να διαχειριστεί όλη την επαρχία, μέσω των "ανακοινώσεων", οι οποίες οδήγησαν τα δημοτικά συμβούλια των πόλεων που εκείνη την εποχή να αυξάνονται αλματωδώς, λόγω της επέκτασης και ενίσχυσης των φυτείες καφέ στην Κοιλάδα Παραΐμπα, η οποία έχει ήδη ξεπεράσει τη δύναμη των φυτειών ζαχαροκάλαμου στη βόρεια περιοχή της επαρχίας.

Αυτές οι διαφορές σε σχέση με άλλες διοικητικές μονάδες της Αυτοκρατορίας της Βραζιλίας που δημιουργήθηκαν κατά το έτος 1834 είχαν ως αποτέλεσμα τη μετατροπή του δήμου του Ρίο ντε Τζανέιρο σε Ουδέτερο Δήμο, παραμένοντας ως πρωτεύουσα, ενώ η επαρχία τώρα έχει την ίδια πολιτική και διοικητική οργάνωση με τις άλλες, με τη πρωτεύουσά της στη *Βίλα Ρεάλ ντα Πράια Γκράντε*, η οποία τον επόμενο χρόνο μετονομάστηκε σε **Νικθερόι** (σημερινό Νιτερόι).

Ήδη η πόλη του Ρίο ντε Τζανέιρο είχε δημαρχείο, το οποίο θα αναλάμβανε τη φροντίδα της ζωής της πόλης, χωρίς παρέμβαση από την επαρχία και το πρόεδρο το 1889, μετά την εγκαθίδρυση της Δημοκρατίας στη Βραζιλία. Η πόλη συνέχισε να είναι η πρωτεύουσα της Βραζιλίας και στη συνέχεια ο Ουδέτερος Δήμος έγινε η Ομοσπονδιακή Επαρχία. Με τη μετακίνηση της πρωτεύουσας στη Μπραζίλια, η πρώην Ομοσπονδιακή Επαρχία μετετράπη στην πολιτεία της Γκουαναμπάρα.

## Παραπομπές


## Δείτε επίσης

* Κατάλογος δήμων στο Ρίο ντε Τζανέιρο

Κατηγορία:Είδη διοικητικών διαιρέσεων
Ράγια (υποδιαίρεση χώρας)

μικρογραφία|330x330εσ|Τουρκικά Ράγια στην περιοχή των Ρουμανικών Ηγεμονιών (17ος-18ος αιώνας)
Ο **Ράγια **ή **Ράια** είναι όρος που χρησιμοποιείται στη ρουμανική ιστοριογραφία για να αναφερθεί σε πρώην εδάφη των μεσαιωνικών ηγεμονιών της Βλαχίας και της Μολδαβίας που ήταν υπό την άμεση διοίκηση της Οθωμανικής Αυτοκρατορίας, σε αντίθεση με τα πριγκιπάτα, τα οποία διατήρησαν την εσωτερική αυτονομία υπό Οθωμανική επικυριαρχία. Ο όρος προέρχεται από τη λέξη ραγιάχ, ένα γενικό όνομα για τους μη Μουσουλμάνους υπηκόους της Οθωμανικής Αυτοκρατορίας. Αν και κατά κύριο λόγο κατοικούνταν από Χριστιανικό πληθυσμό, τα ράγια κυβερνώνταν σύμφωνα με το Οθωμανικό δίκαιο.

Ένα ράια αποτελούνταν από ένα σημαντικό φρούριο και την ενδοχώρα της, η οποία γενικά σχημάτιζε ένα καζά στο Οθωμανικό διοικητικό σύστημα. Στην Βλαχία, το ράια βρίσκεται στη βόρεια όχθη του Δούναβη, γύρω από τα φρούρια των Τούρνου Μαγκουρέλε, Τζιούρτζιου και Βραΐλα, ενώ στη Μολδαβία βρίσκονταν στα ανατολικά σύνορα, γύρω από τα φρούρια Κιλίγια, Ακκερμάν, Μπέντερ και Χοτίν. Τα εδάφη της Βλαχίας επεστράφησαν στη τελευταία το 1829 από τη Συνθήκη της Αδριανουπόλεως.

## Παραπομπές


Κατηγορία:Διοικητικές διαιρέσεις της Οθωμανικής Αυτοκρατορίας
Κατηγορία:Είδη διοικητικών διαιρέσεων
Πλασά

μικρογραφία|Το πλάσι της κομητείας Τιμίς-Τοροντάλ το 1930
Το **Πλασά** (, πληθυντικός *plăși* [ˈpləʃʲ]), ήταν μονάδα εδαφικής διαίρεσης της Ρουμανίας. Ιεραρχικά, ένα πλασά βρισκόταν κάτω από τη κομητεία (*γιουντέτς*) και πάνω από την κοινότητα. Ο επικεφαλής ήταν ο *[[Πραίτορας|Πρέτορ]]*, που διορίζονται από τον Έπαρχο. Το ίδρυμα που διευθυνόταν από τον Πρέτορ ονομάζονταν Πρετουρά.

Η διαίρεση των κομητειών σε πλάσι χρησιμοποιήθηκε ξεκινώντας από την βασιλεία του Καρόλου Α΄ ως *Ντόμνιτορ*, σε όλη την ύπαρξη του Ρουμανικού Βασιλείου, και κατά τα δύο πρώτα χρόνια της Κομμουνιστικής Ρουμανίας, μέχρι την αντικατάστασή τους από τα ραγιόν το 1950 ακολουθώντας το Σοβιετικό σύστημα. Το 1938, τα 71 γιουντέτσε της χώρας διαιρούνταν σε 429 πλάσι.

## Παραπομπές


Κατηγορία:Είδη διοικητικών διαιρέσεων
Κατάλογος νομαρχών Λέσβου

Ο **Νομάρχης Λέσβου** ήταν ο διορισμένος (από το 1912 μέχρι το 1994) και εκλεγμένος (από το 1995 μέχρι το 2010) άρχων του '''Νομού Λέσβου''' του ελληνικού κράτους.

Η νομαρχία συστάθηκε το 1912 μετά την απελευθέρωση της Λέσβου και την καθαίρεση των τουρκικών αρχών του νησιού από τον Κουντουριώτη. Ο τελευταίος όρισε ως πρώτο επίτροπο για τη διοίκηση του νησιού τον ταγματάρχη Αλέξανδρου Μανουσάκη και ως πολιτικό και στρατιωτικό διοικητή τον Κωνσταντίνο Μελά.
Στο βόρειο τμήμα της Λέσβου διορίστηκε έπαρχος με έδρα τη Μήθυμνα. Το 1921 στη θέση αυτή ήταν ο Ν. Τσιάμης, συμβολαιογράφος Μήθυμνας το 1923. Πιστεύεται ότι πιθανότατα το επαρχείο καταργήθηκε. 

Οι Νομάρχες διορίζονταν από την εκάστοτε ελληνική κυβέρνηση μέχρι το 1994. Από το 1995 μέχρι τις 31 Δεκεμβρίου 2010 οι Νομάρχες ήταν αιρετοί. Πρώτος διορισμένος νομάρχης ήταν ο Αντώνιος Σπηλιωτόπουλος και πρώτος αιρετός ο Παύλος Βογιατζής.

Η Νομαρχία Λέσβου σταμάτησε να υφίσταται την 31η Δεκεμβρίου 2010, όταν καταργήθηκαν οι νομαρχίες στην Ελλάδα και ενσωματώθηκαν στις Καλλικρατικές αυτοδιοικητικές Περιφέρειες, ως Περιφερειακές Ενότητες. Η έδρα της νομαρχίας ήταν η πόλη της Μυτιλήνης.

## Κατάλογος Νομαρχών Λέσβου
### Διορισμένοι Νομάρχες Λέσβου

### Αιρετοί Νομάρχες Λέσβου

### Αντιπεριφερειάρχες Π.Ε. Λέσβου
Ως διάδοχοι των νομαρχών μπορούν να θεωρηθούν οι αιρετοί Αντιπεριφερειάρχες Βορείου Αιγαίου.

## Πηγές


## Βιβλιογραφία
*Παναγιώτη Παρασκευαΐδη, Οι Νομάρχες του Νομού Λέσβου 1912-2006,  Νομαρχιακή Αυτοδιοίκηση Λέσβου 2006.


Λεσβου
Ποδοσφαιρική Ομοσπονδία Νέας Νότιας Ουαλίας

Η **Ποδοσφαιρική Ομοσπονδία Νέας Νότιας Ουαλίας** (αγγλικά: *Football New South Wales*, FNSW) είναι διοικητικό όργανο όσον αφορά το άθλημα του ποδοσφαίρου στην πολιτεία Νέα Νότια Ουαλία (νότιο τμήμα) της Αυστραλίας. Η έδρα της βρίσκεται στο Σίδνεϊ και είναι υπεύθυνη για τη διεξαγωγή των ποδοσφαιρικών διοργανώσεων της πολιτείας, των πρωταθλημάτων όπως και του θεσμού του κυπέλλου.

## Ιστορία
Η ομοσπονδία Νέας Νότιας Ουαλίας ιδρύθηκε το 1882 ως *Νότια Βρετανική Ποδοσφαιρική Ομοσπονδία* (South British Football Soccer Association). Αντικαταστάθηκε το 1898 από τη *Βρετανική Ποδοσφαιρική Ομοσπονδία Νέας Νότιας Ουαλίας* (New South Wales British Football Association), την οποία διαδέχθηκε το 1921 η *Αυστραλιανή Ποδοσφαιρική Ομοσπονδία* (Australian Soccer Association), την οποία διαδέχθηκε το 1957 η *Ομοσπονδία Ποδοσφαιρικών Συλλόγων Νέας Νότιας Ουαλίας* (New South Wales Federation of Soccer Clubs). Έως το 2007 ονομαζόταν *Ομοσπονδία Ποδοσφαίρου Νέας Νότιας Ουαλίας* (Soccer NSW), όταν πήρε την ονομασία *Ποδοσφαιρική Ομοσπονδία Νέας Νότιας Ουαλίας* (Football NSW).

## Παραπομπές


## Eξωτερικοί σύνδεσμοι

*

Κατηγορία:Ποδόσφαιρο στην Αυστραλία
Ρήγας Δ. Ρηγόπουλος

Ο **Ρήγας Δ. Ρηγόπουλος** (1914-2012) ήταν Έλληνας κοινωνιολόγος και αντιστασιακός.

## Βιογραφία
Σπούδασε στην Ανωτάτη Σχολή Οικονομικών και Εμπορικών Επιστημών (ΑΣΟΕΕ) και εν συνεχεία έκανε μεταπτυχιακές σπουδές στο Παρίσι και στο Λονδίνο. 
Ανέπτυξε αντιστασιακή δράση κατά την περίοδο της Κατοχής ως ιδρυτής και αρχηγός της οργάνωσης Ελληνική Πατριωτική Εταιρία (ΕΠΕ). 
Μετά την ανακάλυψη του ασυρμάτου και τη σύλληψη και εκτέλεση αρκετών μελών της ΕΠΕ, διέφυγε στη Μέση Ανατολή, όπου κατατάχθηκε στον Ιερό Λόχο, εκπαιδεύτηκε ως καταδρομέας (έκανε πτώση με αλεξίπτωτο στη Σάμο) και πραγματοποίησε επιχειρήσεις κατά των Γερμανών στο Αιγαίο ως κυβερνήτης εξοπλισμένου καϊκιού από την Αλεξάνδρεια και τις ακτές της Τουρκίας.
Υπηρέτησε ως Νομάρχης Ιωαννίνων από το 1947 ως το 1948 και πέτυχε να σταματήσουν οι εκτοπισμοί πατριωτών.
Για το έργο του "Μυστικός Πόλεμος, Ελλάδα - Μέση Ανατολή 1940-1945" βραβεύτηκε το 1973 από την Ακαδημία Αθηνών.
Απεβίωσε σε ηλικία 98 ετών στις 6 Απριλίου 2012.

## Παραπομπές


Κατηγορία:Έλληνες αντιστασιακοί
Κατηγορία:Έλληνες κοινωνιολόγοι
Κατηγορία:Νομάρχες Ιωαννίνων
Αγία Ωραιοζήλη

Η **Αγία Ωραιοζήλη** είναι μάρτυρας της Ορθόδοξης Εκκλησίας. Η μνήμη της εορτάζεται στις 26 Ιουλίου.
## Βίος
Η Ωραιοζήλη έζησε κατά την περίοδο των διωγμών κι είχε καταγωγή από το Βυζάντιο. Οι γονείς της ήταν παγανιστές, αλλά εκείνη έγινε χριστιανή όταν άκουσε τη διδασκαλία του Αγίου Ανδρέα. Η Αγία Ωραιοζήλη, που είχε λάβει εξαιρετική μόρφωση, δίδασκε και σε άλλα άτομα το Ευαγγέλιο.

Στους διωγμούς κατά τη βασιλεία του Δομιτιανού, η Αγία ανακρίθηκε. Αρνήθηκε να αλλαξοπιστήσει κι εκτελέστηκε δια αποκεφαλισμού. Το λείψανό της πετάχτηκε στη φωτιά.
## Παραπομπές

Κατηγορία:Άγιοι της Ορθόδοξης Εκκλησίας
Κάρνα

Η **Κάρνα** ή τα **Κάρνανα** ή **Καρανά**, όπως αναφέρονταν στα αρχαία ελληνικά (λατινικά: *Carnus*, αγγλικά: *Qarnawu*, παλαιά νοτιοαραβικά: *qrnw* = *Qarnāwu*), είναι αρχαία εγκαταλελειμμένη πόλη της Υεμένης, η οποία βρίσκεται στην περιοχή της *Τζαούφ* ή *Ντζαούφ* (αγγλικά: Jawf), η οποία εκτεινόταν στα νότια της μέσης Αραβίας, προς τα βόρεια της Υεμένης και κοντά στη σύγχρονη πόλη Μάιν (αγγλικά: Ma'īn, αραβικά: معين).

## Ιστορία
Η *μεγίστη Κάρνα* ή τα *Κάρνανα* ή *Καρανά*, όπως αναφερόταν από τον Ερατοσθένη και τον Στράβωνα, πιθανώς, ιδρύθηκε κατά την ίδια εποχή, που δημιουργήθηκε και το Βασίλειο των Μηναίων (Μηναίοι, αρχαία ελληνικά: Μιναῖοι), περίπου το 500 π.Χ. Μετά το τέλος της βασιλείας των Σαβαίων επί της περιοχής της *Μάιν*, περί το 400 π.Χ., η Κάρνα έγινε η πρωτεύουσα του Βασιλείου των Μηναίων για κάποιο χρονικό διάστημα. Η Κάρνα βρισκόταν πάνω σε ένα μικρό λόφο ύψους περίπου 10 μέτρων και η ρυμοτομία της είχε ορθογώνια διάταξη, καθώς κάθε πλευρά της υπολογίζεται με διαστάσεις 350 Χ 240 μέτρα περίπου, τις οποίες διαχώριζε ο απολύτως ευθύς κεντρικός δρόμος της, που οδηγούσε από τη δυτική προς την ανατολική πύλη και αντίστροφα. Το εσωτερικό της πόλης με τις οικίες είχε σχεδιαστεί επίσης ιδιαίτερα προσεκτικά.  Εκτιμάται, ότι προς τα τέλη του Βασιλείου των Μηναιών, περί τον 1ο αιώνα π.Χ., τα Κάρνανα έχασαν την στρατηγική σημασία τους και πιθανότατα εγκαταλείφθηκαν λίγο αργότερα.

## Δείτε επίσης
* Μηναίοι
* Αρχαία ιστορία της Υεμένης  

## Παραπομπές


## Πηγές – βιβλιογραφία
**Πρωτογενείς πηγές**
* Στράβων, «Γεωγραφικά», Βιβλίο ΙΣΤ, Κεφάλαιον 4, 4.2.

**Δευτερογενείς πηγές**
* Στέφανος ο Βυζάντιος, «Εθνικά», Λειψία 1839 - Stephanus Byzantinus, "Stephani Byzantii eonikon quae supersunt", Teubner, 1839.
* Henri Estienne, «Θησαυρός της Ελληνικής Γλώσσης», (Z - K), τόμος 4ος, Didot, 1841.
* Νικόλαος Ελευθεριάδης, «Πελασγική Ελλάς: Οι Προέλληνες», Κ.Σ. Παπαδογιάννης, Αθήνα 1931.
* Ahmed Fakhry: "An archaeological journey to Yemen", Cairo 1951–1952, (2 τόμοι). Ahmed Fakhry, Gonzague Ryckmans "An Archaeological Journey to Yemen, (March-May, 1947)", Government Press, 1951.
* Kenneth Anderson Kitchen, "Documentation for Ancient Arabia", part 1, Liverpool University Press, 1994, ISBN 0853233594, ISBN 9780853233596.
* Peter Wald, Yemen", Pallas Athene, 1996, ISBN 1873429118, ISBN 9781873429112, p. 58.
* Christian Robin, Gherardo Gnoli, Alessandra Avanzini, "Inventaire des inscriptions sudarabiques: Maʻīn", Tome 3. Maʿīn (fasc. A–B), Diffusion de Boccard, Paris – Rome 1998.
* De Lacy O'Leary, "Arabia Before Muhammad", Psychology Press, 2001, ISBN 0415244668, ISBN 9780415244664.
* Ian Shaw, Robert Jameson, "A Dictionary of Archaeology", John Wiley & Sons, 2008, ISBN 0470751967, ISBN 9780470751961.

## Εξωτερικοί σύνδεσμοι
* 

Κατηγορία:Αρχαίες πόλεις της Μέσης Ανατολής
Κατηγορία:Ιστορία της Υεμένης
Ντέρεκ Μπέρνεϊτζ

Ο **Ντέρεκ Μπέρνεϊτζ** (**Derek Arthur William Birnage**, Wandsworth, νότιο Λονδίνο, Ηνωμένο Βασίλειο, 13 Ιουνίου 1913 – Burgess Hill, δυτικό Σάσεξ, 18 Ιανουαρίου 2004) ήταν Βρετανός εκδότης κόμικς, συγγραφέας και εκδότης εφημερίδων, περισσότερο γνωστός ως ο ιδρυτής του εβδομαδιαίου αθλητικού περιοδικού *[[Tiger (comic)|Tiger]]* αλλά και ως συγγραφέας της εικονογραφημένης σειράς *[[Roy of the Rovers]]*. 

Ο πατέρας του, Φρανκ Μπέρνεϊτζ, ήταν εκδότης εφημερίδας. Ο νεαρός Ντέρεκ φοίτησε στο Sutton Valence School του Κεντ και ακολούθως εργάσθηκε στην εταιρεία εικονογραφημένων εκδόσεων Amalgamated Press/Fleetway κάτω από τις οδηγίες του Ρεγκ Ίβς, ενώ παράλληλα απασχολούνταν στον τίτλο *Schooldays*. Αργότερα προσλήφθηκε στο περιοδικό *The Champion* του Μπερνάρντ Σμιθ, ως αναπληρωτής διευθυντής. Για το συγκεκριμένο έντυπο συνέγραψε μια αστυνομική ιστορία  με τίτλο *Colwyn Dane*.

Κατά τη διάρκεια του Β’ Π.Π. υπηρέτησε στις διαβιβάσεις και μετά ανέλαβε διευθυντής στη *The Champion* έως τη συνταξιοδότηση του Σμιθ. Ακολούθως, στράφηκε στη συγγραφή παιδικών διηγημάτων για την εκδοτική εταιρεία Amex, ωστόσο γρήγορα παραιτήθηκε για να διευθύνει ένα κατάστημα παιχνιδιών στο Bexhill μαζί με τη σύζυγό του Οντρέι Γουότερμαν (την οποία νυμφεύθηκε το 1946) και τους γονείς της. Έπειτα από μερικά χρόνια το μαγαζί έκλεισε και ο Μπέρνεϊτζ επέστρεψε στο χώρο των εκδόσεων της A.P..

Το 1952 έγινε ο εκδότης της *The Champion* καθώς ο Smith ασχολήθηκε με έναν νέο τίτλο που εξέδωσε, το περιοδικό *Lion*. Στα 1954 ο Μπέρνεϊτζ δημιούργησε ένα νέο αθλητικό περιοδικό (*Tiger*), ζητώντας παράλληλα από το συγγραφέα Φρανκ Σ. Πέπερ να του φτιάξει έναν ποδοσφαιρικό ήρωα πιο ρεαλιστικό από το χαρακτήρα *Danny of the Dazzlers* του *The Champion*. O Pepper τότε εμπνεύστηκε τη σειρά *[[Roy of the Rovers]]* με εικονογράφο το Τζο Κολκάχουν που σύντομα ανέλαβε και το σενάριο, χρησιμοποιώντας το ψευδώνυμο Stewart Colwyn. Αρχικά, ο Μπέρνεϊτζ έγραφε ο ίδιος τη σειρά, επίσης με ψευδώνυμο (Frank Winsor), πριν η συγγραφή ανατεθεί στον διεθνή ποδοσφαιριστή Μπόμπι Τσάρλτον (1960).

Το 1963 ο Μπέρνεϊτζ άφησε τα έντυπα *[[Tiger (comic)|Tiger]]* και *Roy of the Rovers* και εξέδωσε ετήσια κόμικ *[[Αλμανάκ]]*, ενώ ένα χρόνο μετά ανέλαβε τη διεύθυνση της παλαιάς εφημερίδας του πατέρα του *Sunday Companion* έως το 1970 που έκλεισε. Γύρισε στις δραστηριότητές του ως εκδότης τίτλων στη συγχωνευμένη εταιρεία I.P.C. όπου εργάσθηκε στους τίτλους *Score ‘n’ Roar* (υπό τις οδηγίες του Σιντ Μπίκνελ), *Smash!* και *Buster* πριν βγει στη σύνταξη, το 1972. Υπηρέτησε επίσης στο τοπικό τμήμα υγείας και κοινωνικών υπηρεσιών και απέκτησε με τη γυναίκα του τρία παιδιά, που βρέθηκαν δίπλα του έως το θάνατό του σε ηλικία 90 ετών. 

## Παραπομπές


Μπερνειτζ Ντερεκ
Μπερνειτζ Ντερεκ
Rebel Meets Rebel

Το ***Rebel Meets Rebel*** είναι country metal άλμπουμ από τα μέλη του David Allan Coe και Pantera, Dimebag Darrell, Rex Brown και Vinnie Paul. Η μουσική γράφτηκε και καταγράφηκε από τη μπάντα όταν οι μουσικοί είχαν χρόνο εκτός από τα υπόλοιπα έργα τους, συμπεριλαμβανομένης της παγκόσμιας περιοδείας των Pantera που υποστηρίζει *[[Reinventing the Steel]]*. Θα μπορούσε να χαρακτηριστεί ως το κύκνειο άσμα των Pantera και του Dimebag Darrell.

Το άλμπουμ κυκλοφόρησε στις 2 Μαΐου 2005, με δική του ετικέτα του Vinnie Paul, Big Vin Records, μεταθανάτια, μετά τη δολοφονία του Dimebag τον Δεκέμβριο του 2004.

## Ιστορικό
Στο τέλος της δεκαετίας, ο Coe συναντήθηκε με τον κιθαρίστα των Pantera Dimebag Darrell στο Fort Worth, Texas και οι δύο μουσικοί, που επηρεάστηκαν από την ομοιότητα των προσεγγίσεων μεταξύ Country και heavy metal, συμφώνησαν να συνεργαστούν και ξεκίνησαν την παραγωγή στο άλμπουμ Vinnie Paul και Rex Brown, η οποία καταγράφηκε περιοδικά μεταξύ 1999 και 2003 και κυκλοφόρησε το 2005, ένα χρόνο μετά τη δολοφονία του Dimebag.

Αρχικά το τραγούδι "Rebel Meets Rebel" έπρεπε να κυκλοφορήσει ως ντουέτο με τους Coe και Φιλ Ανσέλμο.

## Μουσική και στίχοι
Το Μουσικό-εκφραστικό περιεχόμενο κυμαίνεται από άγρια τρελά τραγούδια για μέθη μέχρι πιο σοβαρά θέματα, όπως το αντιρατσιστικό τραγούδι "Cherokee Cry", το οποίο επικρίνει τη κακομεταχείρηση των αμερικανών ιθαγενών από την κυβέρνηση των Ηνωμένων Πολιτειών.

Το *Rebel Meets Rebel* χαρακτηρίζεται ως περιγραφή, σαν ένα "πρωτοποριακό" μείγμα country music και heavy metal. Όλος ο μουσικός συγγραφέας Megan Frye έγραψε: Στην πρώτη ακρόαση, το "*Nothin' to Lose*" ακούγεται άβολο - σαν να έχει κάποιος συναρμολογήσει ένα τραγούδι Pantera μαζί με έναν David Allan Coe στον υπολογιστή του σπιτιού, το μπάσο φαίνεται να είναι πολύ κοφτερό και λεπτό, αλλά όταν ακούς το άλμπουμ μερικές φορές, αρχίζει να έχει νόημα»." Ο Dimebag Darrell επαινέθηκε για το παίξιμο της κιθάρας του, στο οποίο ενσωμάτωσε στοιχεία από thrash metal καθώς και σκοτεινές μελωδίες - riffs. Το "Rebel Meets Rebel" παρουσιάζει το παιχνίδι του Joey Floyd.

## Λίστα κομματιών

## Προσωπικό
* David Allan Coe – lead vocals, rhythm guitar
* Dimebag Darrell – lead guitar, backing vocals
* Rex Brown – bass guitar
* Vinnie Paul – drums
* Joey Floyd — fiddle on "Rebel Meets Rebel"
* Hank Williams III — vocals on "Get Outta My Life"
* Rex Mauney — keyboards

## Κουρφαία Θέση Chart
**Album**

## βιβλιογραφικές αναφορές


## Εξωτερικοί συνδέσμοι
* Official website

Κατηγορία:Άλμπουμ του 2006
Νότια Αζερική Βικιπαίδεια

Η **Νότια Αζερική Βικιπαίδεια** είναι η Βικιπαίδεια στη νότια αζερική γλώσσα, που ξεκίνησε τον Ιούλιο του 2015 στην ιστοσελίδα azb.wikipedia.org.

Υπάρχουν επί του παρόντος (Νοέμβριος 2018) 113.800 λήμματα σε αυτή την έκδοση της Βικιπαίδειας (εξηκοστή θέση από απόψεως αριθμού λημμάτων ανάμεσα στις Βικιπαίδειες των διάφορων γλωσσών). Μόνο 65 χρήστες είναι ενεργοί.

## Εξωτερικοί σύνδεσμοι
* (Αζερικά) Νότια Αζερική Βικιπαίδεια
* (Αζερικά) Έκδοση για κινητά (αρχική σελίδα δεν έχει ακόμα ρυθμιστεί)

Βικιπαιδεια
Νοτια Αζερικη
Jutarnji list

Η ***Jutarnji list*** (μετάφραση:&#x20;"Πρωινό Χαρτί") είναι κροατική καθημερινή εφημερίδα, που ιδρύθηκε και δημοσιεύεται στο Ζάγκρεμπ από τις 6 Απριλίου 1998. Ανήκει στην EPH (Europapress holding, που ανήκει στον Νίνοσλαβ Πάβιτς), η οποία τελικά άλλαξε όνομα σε Hanza Media, όταν αγοράστηκε από τον Μαριάν Χανζέκοβιτς. Η εφημερίδα δημοσιεύεται σε μορφή berliner και στο διαδίκτυο. Η διαδικτυακή έκδοση jutarnji.hr είναι η δεύτερη πιο δημοφιλής ιστοσελίδα ειδήσεων στην Κροατία μετά την index.hr.

Σύμφωνα με τον ιδιοκτήτη της Hanza Media Μαριάν Χανζέκοβιτς, "Η Jutarnji list πρέπει να είναι εννοιολογική εφημερίδα του φιλελεύθερου και κοινωνικοδημοκρατικού προσανατολισμού, με έμφαση στην ακρίβεια και συνάφεια."

## Ιστορία και προφίλ
Η εφημερίδα ιδρύθηκε τον Απρίλιο του 1998, και έγινε η πρώτη επιτυχημένη κροατική εφημερίδα που εμφανίστηκε από τη δεκαετία του 1950. Παίρνει το όνομά της από μια καθημερινή εφημερίδα του Ζάγκρεμπ που κυκλοφορούσε πριν το Β΄ Παγκόσμιο Πόλεμο. Η εφημερίδα είναι μέρος του ομίλου μέσων ενημέρωσης Europapress Holding.

Η *Jutarnji* θεωρείται πιο αριστερή φιλελεύθερη καθημερινή εφημερίδα από τη *Večernji list*.

Το 2003, η εφημερίδα ξεκίνησε μια ολοκληρωμένη κυριακάτικη έκδοση, τη *Nedjeljni Jutarnji*. Στις 19 Νοεμβρίου 2005, η Jutarnji list δημοσίευσε μια εξαντλητική βιογραφία του Άντε Γκοτόβινα.

Η εφημερίδα γρήγορα πήρε τη πλειοψηφία της Κροατικής αγοράς των μέσων ενημέρωσης και έγινε μία από τις πιο διαβασμένες εφημερίδες στη χώρα. Στα πρώτα πέντε χρόνια πούλησε πάνω από 214 εκατομμύρια αντίτυπα. Κατά τη διάρκεια της οικονομικής κρίσης, ο αριθμός των πωληθέντων αντιτύπων μειώθηκε από περίπου 80.000 το 2007 σε 52.763 το 2013. Η κρίση έπληξε με τον ίδιο τρόπο και άλλες καθημερινές εφημερίδες στην Κροατία. Η κυκλοφορία της εφημερίδας ήταν 66.000 αντίτυπα τον Οκτώβριο του 2014.

## Συνεισφέροντες (παρελθόν και παρόν)
Ο συγγραφέας Πέντραγκ Ματβέγιεβιτς ήταν δοκιμιογράφος στην εφημερίδα. Ως λοιποί αξιοσημείωτοι συνεισφέροντες περιλαμβάνονται οι: Σλαβένκα Ντράκουλιτς, Μιλιένκο Γιέργκοβιτς, Άντε Τόμιτς, Γιούριτσα Πάβιτσιτς, Νέναντ Πόλιματς, Τβρτκο Γιακόβινα, Ίβο Μπάνατς και Ίνοσλαβ Μπέσκερ.

## Αρχισυντάκτες

* Τόμισλαβ Βρους (1998-2008)
* Μλάντεν Πλέσε (2008-2013)
* Βίκτορ Βρέσνικ (2013-2015)
* Γκόραν Όγκουρλιτς (από το 2015)

## Διαμάχες
Τον Φεβρουάριο του 2008, η Jutarnji list ενεπλάκη σε σκάνδαλο, όταν δημοσίευσε μια συνέντευξη  με άτομο πιστευόμενο ότι είναι ο Πρωθυπουργός Ίβο Σανάντερ. Ο δημοσιογράφος επικοινώνησε με τον 23χρονο Βίκτορ Ζάχτιλα μέσω ηλεκτρονικού ταχυδρομείου και SMS, που ισχυρίστηκε ότι είναι πρωθυπουργός. Ο Ζάχτιλα απάντησε μέσω ηλεκτρονικού ταχυδρομείου και δεν ανέφερε πουθενά ότι ήταν ρητά ο Ίβο Σανάντερ. Ο δημοσιογράφος, Νταβόρ Μπούτκοβιτς, ποτέ δεν έψαξε να δει αν επικοινωνούσε στα αλήθεια με τον πρωθυπουργό.

## Παραπομπές


## Εξωτερικοί σύνδεσμοι

*  (Κροατικά)
* 

Κατηγορία:Εφημερίδες με τόπο έκδοσης την Κροατία
Ουρκμέζ

Το **Ουρκμέζ **(τουρκικά: Ürkmez) είναι μικρό παραθαλάσσιο χωριό και δήμος. Διοικητικά υπάγεται στην περιοχή Σεφεριχισάρ στην Επαρχία Σμύρνης της Τουρκίας.

Είναι τουριστικό θέρετρο, το οποίο βρίσκεται σε απόσταση περίπου 50 χλμ. από το επαρχιακό κέντρο της Σμύρνης. Το Ουρκμέζ έχει μόνιμο πληθυσμό περίπου 5.000 κατοίκων κατά τη διάρκεια του χειμώνα. Κατά τη διάρκεια του καλοκαιριού, ο πληθυσμός της πόλης αυξάνεται σε περίπου 25.000 άτομα.

Η αρχαία πόλη της Λέβεδου βρίσκεται στο σημερινό Ουρκμέζ. Ορισμένα ίχνη της αρχαίας πόλης είναι ορατά μέχρι σήμερα. Στο Ουρκμέζ βρίσκονται επίσης ιαματικές πηγές.

Εκτός από τον τουρισμό, ένα από τα πιο σημαντικά μέσα διαβίωσης για τους κατοίκους του χωριού είναι η παραγωγή κλημεντίνων και μανταρινιών. Σχεδόν το 60% της γης της πόλης καλύπτεται από κήπους μανταρινιών.

## Δείτε επίσης
* Λέβεδος

## Παραπομπές


## Εξωτερικοί σύνδεσμοι
* 

Κατηγορία:Πόλεις της Τουρκίας
Παναγία Παξών

Η **Παναγία** ή **Μαντόνα** είναι μικρό ακατοίκητο ελληνικό νησί στα παράλια των Παξών με έκταση 0,100 τ.χλμ.,**** το μικρότερο από τα Ιόνια Νησιά. Βρίσκεται 200 μέτρα μακριά από την ανατολική ακτή των Παξών, δίπλα στην πρωτεύουσα και λιμάνι του νησιού, τον Γάιο. Μαζί με το διπλανό νησάκι Άη-Νικόλα (νοτιοδυτικά) παρέχουν φυσική προστασία στο λιμάνι. 

Πάνω στο νησί βρίσκεται το ομώνυμο μοναστήρι (Ιερά Μονή Παναγίας Βελλιανιτών), το οποίο γιορτάζει στις 15 Αυγούστου. Η εκκλησία της Υπεραγίας Θεοτόκου πρέπει να είναι κτισμένη πάνω σε παλαιοχριστιανικό ναό και στον κατάλογο του 1686 αναφέρεται ως *"εκκλησιά παλαιά και χαλασμένη"*. Πιθανολογείται ότι ανακαινίστηκε από την οικογένεια Βελλιανίτη ενώ το 1720 πρωτολειτούργησε ως κοινόβιο με 10 μονάχους.

Ως ξεχωριστός οικισμός αναφέρεται επίσημα από το 1920 μέχρι σήμερα να απογράφεται στην κοινότητα Γαϊου.

## Δείτε επίσης

* Παξοί

## Εξωτερικοί σύνδεσμοι
*Νησί Παναγίας Παξών από τον ιστότοπο https://www.allovergreece.com/.
*Το νησάκι Παναγία στο GTP Travel Pages.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Παξών
Κατηγορία:Επτάνησα
Κατηγορία:Νησιά της Ελλάδας
Νάσιοναλ Πρέμιερ Λιγκς ΝΣΓ

To **Νάσιοναλ Πρέμιερ Λιγκς ΝΣΓ** (αγγλικά: *National Premier Leagues NSW*) είναι πρωτάθλημα ποδοσφαίρου επαγγελματικών συλλόγων της Αυστραλίας που περιλαμβάνει ομάδες από την πολιτεία Νέα Νότια Ουαλία της Αυστραλίας. Ως υποδιαίρεση της Νάσιοναλ Πρέμιερ Λιγκς, το πρωτάθλημα βρίσκεται στο επίπεδο 1 στο σύστημα ποδοσφαιρικών πρωταθλημάτων Βικτώριας (επίπεδο 2 του συνολικού συστήματος ποδοσφαιρικών πρωταθλημάτων αυστραλίας). Υπεύθυνη για τη διεξαγωγή της διοργάνωσης είναι η Ποδοσφαιρική Ομοσπονδία Νέας Νότιας Ουαλίας, το διοικητικό όργανο του αθλήματος στην πολιτεία.

## Ιστορία
Το 2013 το πρωτάθλημα μετονομάστηκε από *ΝΣΓ Πρέμιερ Λιγκ* (NSW Premier League) σε *Νάσιοναλ Πρέμιερ Λιγκς ΝΣΓ* (National Premier Leagues NSW) για να αντικατοπτρίζει την προσχώρησή του στη διοργάνωση Νάσιοναλ Πρέμιερ Λιγκς.

## Παραπομπές


## Εξωτερικοί σύνδεσμοι
* 

Κατηγορία:Ποδόσφαιρο στην Αυστραλία
Ινουγουίτ

Οι **Ινουγουίτ**, ιστορικά **Αρκτικοί Ορεσίβιοι**, είναι γροιλανδοί Ινουίτ. Παλαιότερα γνωστοί ως «Πολικοί Εσκιμώοι», είναι η βορειότερη ομάδα των Ινουίτ και ο βορειότερος λαός του κόσμου, οι οποίοι ζουν στη Γροιλανδία. Οι Ινουγουίτ αποτελούν περίπου το 1% του πληθυσμού της Γροιλανδίας.

## Γλώσσα
Οι Ινουγουίτ μιλούν τα Ινουκτούν, επίσης γνωστά ως Βορειογροιλανδικά, Θούλε Ινουίτ ή Πολικά Εσκιμώικα. Πρόκειται για διάλεκτο των Ινουκτιτούτ, μια Εσκιμολεουτική γλώσσα που σχετίζεται με τη γροιλανδική γλώσσα που ομιλείται αλλού στη Γροιλανδία. Στα Καλααλλισούτ, την επίσημη διάλεκτο της Γροιλανδίας, τα Ινουκτούν ονομάζονται *Αβανερσουαρμιουτούτ*.

## Πληθυσμός
Πριν το 1880, ο πληθυσμός τους εκτιμάται ότι ήταν μεταξύ 100 και 200 ατόμων. Από το 1880 έως το 1930, εκτιμάται ότι ανέρχονταν σε 250. Το 1980 ο εκτιμώμενος πληθυσμός τους ήταν 700 και αυξήθηκε σε 800 το 2010.

## Ευρωπαϊκή επαφή
Οι Ινουγουίτ ήρθαν σε επαφή αρχικά με τους Ευρωπαίους το 1818, όταν ο Τζον Ρος έκανε αποστολή στην επικράτειά τους. Ο Ρος τους κατονόμασε «Αρκτικούς Ορεσίβιους». Πιστεύεται ότι προηγουμένως ζούσαν σε απόλυτη απομόνωση, σε σημείο να μην γνωρίζουν για άλλους ανθρώπους και αναφέρονται ως μία από τις μόνες μη γεωργικές κοινωνίες που ζουν χωρίς ένοπλες διαμάχες ή πόλεμο, κατάσταση που συνεχίστηκε μετά από επαφή.

Το 1908 και το 1909, οι Ινουγουίτ έπαιξαν ουσιαστικό ρόλο στη βοήθεια τόσο του Φρέντερικ Κουκ όσο και του Ρόμπερτ Πίρι στις διεκδικούμενες κατακτήσεις του Βόρειου Πόλου.

Ο Έρικ Χόλτβεντ, ένας Δανός, ήταν ο πρώτος πανεπιστημιακά εκπαιδευμένος εθνολόγος που ασχολήθηκε με τη μελέτη των Ινουγουίτ.

## Οικισμοί
Οι Ινουγουίτ που ζουν βόρεια του Αρκτικού Κύκλου στη δυτική ακτή της Γροιλανδίας, μεταξύ 75°-80° Β και 58°-74° Δ. Ο βορειότερος οικισμός βρίσκεται στο χωριό Ήτα (στις 78° 19' Β), αλλά εγκαταλείφθηκε λόγω των εξαιρετικά σκληρών συνθηκών εκεί. Ο βορειότερος σταθερός οικισμός είναι τώρα το Χιουραπαλούκ.

Το Πιτουφφίκ, γνωστό και ως «Ντούντας» ή «Θούλε» για τους Ευρωπαίους, ήταν ο κύριος οικισμός των Ινουγουίτ μέχρι το 1953, όταν εκτοπίστηκε από την αμερικανική Αεροπορική Βάση Θούλε, με τους κατοίκους του να μεταφέρονται στο Κααναάκ. Το Κααναάκ Ιδρύθηκε το 1953 και είναι ο μεγαλύτερος οικισμός των Ινουγουίτ.

## Παραπομπές


## Εξωτερικοί σύνδεσμοι
* Η φυλή των Ινουγουίτ της Βόρειας Γροιλανδίας, BBC
* Αναγνωρίζοντας τους Ινουγουίτ ως ξεχωριστό αυτόχθονα πληθυσμό της Γροιλανδίας και το δικαίωμά τους να επιστρέψουν στα παραδοσιακά τους εδάφη, Inuit Circumpolar Conference Executive Council Resolution 03-02

Κατηγορία:Ιθαγενείς λαοί
Νόρθκοουτ Σίτι ΦΚ

Η **Νόρθκοουτ Σίτι** (αγγλικά: *Northcote City*) είναι ποδοσφαιρικός σύλλογος με έδρα στα σύνορα Θόρνμπερι και Νόρθκοουτ στη Βικτώρια της Αυστραλίας. Ο σύλλογος αγωνίζεται στα πρωταθλήματα της Ποδοσφαιρικής Ομοσπονδίας Βικτώριας.

## Ιστορία
Δημιουργήθηκε το 1960 από Έλληνες της Αυστραλίας. Ο σύλλογος ήταν γνωστός ως *Πρίνσες Παρκ Χέρκουλες* (Princess Park Hercules) κατά τη διάρκεια της δεκαετίας του '60 και του '70. Το 2011, η Νόρθκοουτ κατέκτησε το Mirabella Cup, το πρώτου επιπέδου βικτωριανό κύπελλο. Την περίοδο 2013, η Νόρθκοουτ Σίτι κέρδισε το πρώτο πρωτάθλημα της Βικτόριαν Πρέμιερ Λιγκ, νικώντας την Μπέντλι Γκρινς στην παράταση με 3–2 στο AAMI Park.

## Επιτυχίες
.

;Πολιτειακές
***Βικτόριαν Πρέμιερ Λιγκ**
::Πρωταθλήτρια (1): 2013

***Βικτόριαν Στέιτ Λιγκ Ντιβίζιον 1**
::Πρωταθλήτρια (1): 2009
***Βικτόριαν Στέιτ Λιγκ Ντιβίζιον 2**
::Σάουθ Ιστ, Πρωταθλήτρια (1): 2008
::Νορθ Γουεστ, Πρωταθλήτρια (1): 2002
***Βικτόριαν Μετροπόλιταν Λιγκ Ντιβίζιον 1**
::Προβιβασμός (1): 1980
***Βικτόριαν Μετροπόλιταν Λιγκ Ντιβίζιον 2**
::Δεύτερη θέση (1): 1977
***Βικτόριαν Μετροπόλιταν Λιγκ Ντιβίζιον 3**
::Πρωταθλήτρια (1): 1969
***Βικτόριαν Μετροπόλιταν Λιγκ Ντιβίζιον 4**
::Πρωταθλήτρια (1): 1965
***Mirabella/[[Ντόκερτι Καπ]]**
::Νικήτρια (1): 2011

;Άλλες
***[[Χελλένικ Καπ]]**
::Νικήτρια (3): 1985, 1986, 1999

## Παραπομπές


## Εξωτερικοί σύνδεσμοι
*

Κατηγορία:Ελληνικοί αθλητικοί σύλλογοι Αυστραλίας
Κατηγορία:Αθλητικοί σύλλογοι Αυστραλίας
Κατηγορία:Ιδρύσεις αθλητικών συλλόγων το 1960
Κατηγορία:Ποδοσφαιρικές ομάδες Αυστραλίας
Κατηγορία:Ιδρύσεις ποδοσφαιρικών ομάδων το 1960
Κατηγορία:Μελβούρνη
TUI Group

Η **TUI Group** (γερμανικά: *Touristik Union International*, TUI) είναι γερμανική εταιρεία ταξιδίων και τουρισμού που εδρεύει στο Ανόβερο της Γερμανίας. Είναι η μεγαλύτερη εταιρεία αναψυχής, ταξιδιών και τουρισμού στον κόσμο, ενώ διαθέτει και ταξιδιωτικά γραφεία, ξενοδοχεία, αεροπορικές εταιρείες, κρουαζιερόπλοια και καταστήματα λιανικής πώλησης. Ο όμιλος διαθέτει έξι ευρωπαϊκές αεροπορικές εταιρείες - τον μεγαλύτερο τουριστικό στόλο στην Ευρώπη - και εννέα ταξιδιωτικούς πράκτορες που εδρεύουν στην Ευρώπη.

## Παραπομπές


## Εξωτερικοί σύνδεσμοι
* 

Κατηγορία:Επιχειρήσεις της Γερμανίας
Κατηγορία:Γερμανικά εμπορικά σήματα
Ζώνες μίξης δασών-οικισμών

Ο όρος **ζώνη μίξης δασών-οικισμών** (αγγλικά: *wildland–urban interface* συντ. WUI) αναφέρεται στην ζώνη μετάβασης μεταξύ ακατοίκητες εκτάσεις και αστικές περιοχές. Κοινότητες που βρίσκονται εντός 800 μέτρων από τη ζώνη αυτή μπορεί επίσης να περιλαμβάνονται. Τα εδάφη και οι κοινότητες αυτές δεδομένου ότι περιβάλλονται από δάση κινδυνεύουν από πυρκαγιές.

Ο βαθμός κινδύνου διαφέρει σημαντικά μεταξύ των διάφορων περιοχών WUI, αλλά και εντός της ίδιας περιοχής. Η βλάστηση, η τοπογραφία, η πολεοδομία, τα χαρακτηριστικά των κατοικιών, η προσέγγιση των κατοίκων, το ιστορικό των πυρκαγιών μεταξύ άλλων, επηρεάζουν σε μεγάλο βαθμό το επίπεδο του κινδύνου στον χώρο και τον χρόνο. Η διαχείριση της περιοχής ως προς τον κίνδυνο πυρκαγιάς απαιτεί έναν καλό προληπτικό σχεδιασμό ο οποίος θα βασίζεται σε μια εμπεριστατωμένη ανάλυση απειλής. 

## Παραπομπές

δεξιά|μικρογραφία|Χάρτης των Ζωνών μίξης δασών-οικισμών στην Καταλονία

Κατηγορία:Περιβαλλοντική ορολογία
Κατηγορία:Ενδιαίτημα
Κατηγορία:Πολεοδομία
Βασιλική Γαλικιανή Ακαδημία

Η **Βασιλική Γαλικιανή Ακαδημία** (γαλικιανά: Real Academia Galega, RAG) είναι ίδρυμα αφιερωμένο στη μελέτη του Γαλικιανού πολιτισμού και ιδιαίτερα της Γαλικιανής γλώσσας. Εκδίδει κανόνες γραμματικής, ορθογραφίας και λεξιλογίου και εργάζεται για την προώθηση της γλώσσας. Η Ακαδημία εδρεύει στην Λα Κορούνια στη Γαλικία της Ισπανίας. Ο σημερινός πρόεδρος είναι ο Βίκτορ Φερνάντεζ Φρεϊσάνες.

## Ιστορία
Το 1905 η Γαλικιανή γλώσσα διωκόταν στην Ισπανία. Για την αποφυγή των διώξεων, ιδρύθηκε ο οργανισμός Σοσιεντάντε Προτεκτόρα ντα Ακαντέμια Γκαγιέγκα στην Αβάνα της Κούβας. Στη συνέχεια, στις 30 Σεπτεμβρίου 1906, χάρη στις προσπάθειες των συγγραφέων Μανουέλ Κούρρος Ενρίκεζ και Χοσέ Φοντένλα Λεάλ, επανιδρύθηκε ως *Real Academia Galega*. Ο Μανουέλ Μουργκία ήταν ο πρώτος της πρόεδρος.

Το 1972 η Ακαδημία τυποποίησε το σχέδιο του εθνοσήμου του Βασιλείου της Γαλικίας. Μερικά χρόνια αργότερα, η Ακαδημία έπεισε την κυβέρνηση της Γαλικίας να τιμήσει το παλιό εθνόσημο βάζοντας το στην υφιστάμενη αστική σημαία, δημιουργώντας την σημερινή σημαία της Γαλικίας. Ο ορολογικός κλάδος της ακαδημίας ονομάζεται Τερμιγκάλ.

## Τρέχοντα μέλη
* Χοσέ Λουίς Μέντες Φερρίν
* Χεσούς Φέρρο Ρουιμπάλ
* Μαργαρίτα Λέντο Αντιόν
* Μανουέλ Ρίβας
* Χεσούς Αλόνσο Μοντέρο
* Βίκτορ Φερνάντες Φρεϊσάνες
* Ενρίκε Μοντεαγούντο
* Μαριλάρ Αλεϊσάντρε
* Ροσάριο Άλβαρες Μπλάνκο
* Φίνα Κασαλντερρέι
* Αντόν Σανταμαρίνα
* Σοάνα Τόρες
* Ραμόν Βιγιάρες
* Λους Πόσο Γκάρσα
* Πεγκέρτο Σααβέντρα
* Μανουέλ Γκονθάλεθ Γκονθάλεθ

## Κριτική
Η ομάδα Associaçom Galega da Língua (Γαλικιανή Ένωση Γλώσσας ή AGL) ασκεί κριτική στους επίσημους κανόνες ορθογραφίας της Βασιλικής Ακαδημίας και εκστρατεύει μια ορθογραφική επανένταξη επανενώνοντας τους Γαλικιανούς κανόνες ορθογραφίας με εκείνους της Πορτογαλικής. Η εκστρατεία ορθογραφικής επανένταξης που πραγματοποιείται από την AGL δεν υποστηρίζεται από κανένα από τα Γαλικιανά κόμματα, τα οποία μαζί με τη Βασιλική Ακαδημία τηρούν κρατική ιδεολογία, που εκπροσωπείται στο κοινοβούλιο της Γαλικίας.

## Δείτε επίσης
* Γαλικιανός Σύλλογος Συγγραφέων

## Εξωτερικές συνδέσεις

* 

Κατηγορία:Ρυθμιστές γλώσσας
Αφή (αποσαφήνιση)

**Η [[Αφή]]** είναι μία από τις αισθήσεις που επεξεργάζεται το Σωματοαισθητικό σύστημα.

Η **Αφή** μπορεί επίσης να αναφέρεται σε:
Αφή, η αίσθηση
Μάζι Πατρών

Το **Μάζι** υπήρξε παλιός ορεινός οικισμός του σημερινού Νομού Αχαΐας στις νότιες πλαγιές του Παναχαϊκού. Σήμερα η περιοχή απαντάται ως τοπωνύμιο στην Τοπική Κοινότητα Μοίρας και βρίσκεται πολύ κοντά στα διοικητικά όρια με αυτά της Δημοτικής Ενότητας Λεοντίου.

## Τοποθεσία
Το Μάζι βρισκόταν κτισμένο σε υψόμετρο περίπου 1.180 μέτρων, στην περιοχή της «Θάνας», και οδηγεί εκεί δύσβατος χωματόδρομος, που συνδέει τους ορεινούς οικισμούς της Ζουμπάτας και του Οβρυόκαμπου. Από την περιοχή του Μαζίου διέρχεται ο ποταμός Γλαύκος.

Δυτικά της τοποθεσίας του παλιού οικισμού Μάζι βρίσκεται η οικιστική θέση του Άνω Σουλίου, στα βόρεια η υψηλότερη κορυφή του Παναχαϊκού και στα νοτιοδυτικά ξωκλήσι αφιερωμένο στον Άγιο Γεώργιο. Σήμερα έχει δημιουργηθεί εκεί βρύση με υδρομάστευση των υδάτων της περιοχής. Από την περιοχή διέρχονται κάποιες πεζοπορικές και ορειβατικές διαδρομές χωρίς σήμανση.

## Ιστορικά στοιχεία
Οι κάτοικοι του παλιού οικισμού υπήρξαν αρβανιτόφωνοι και το χωριό αποτελούσε στα 1461 οθωμανικό τιμάριο μαζί με τον οικισμό Νεοχώρι.

## Παραπομπές και υποσημειώσεις


## Βιβλιογραφία
* 
* Κώστας Ν. Τριανταφύλλου, *Ιστορικόν Λεξικόν των Πατρών*, Τόμος Β΄, Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Μάζι.

## Εξωτερικοί σύνδεσμοι
* Διαδρομή ορεινής πεζοπορίας: Παναχαϊκό, Ζουμπάτα πηγή, Προφήτης Ηλίας, Θάνα βρύση. el.wikiloc.com. Ανακτήθηκε: 26/07/2018.
* Διαδρομή ορεινής πεζοπορίας: Παναχαϊκό, κορυφή Σταματάκη Πηγάδι. el.wikiloc.com. Ανακτήθηκε: 26/07/2018.
* Το Μάζι Πατρών στο χάρτη. openstreetmap.org. Ανακτήθηκε: 26/07/2018.
* Το Μάζι Πατρών στο χάρτη. topoguide.gr. Ανακτήθηκε: 26/07/2018.
* Χρήστος Φαλλιέρος, «Παναχαϊκό – Το βουνό δίπλα μας». tetartopress.gr. 3 Δεκεμβρίου 2015. Ανακτήθηκε: 26/07/2018.

Κατηγορία:Εγκαταλελειμμένα χωριά της περιφερειακής ενότητας Αχαΐας
Κατηγορία:Δήμος Πατρέων
Χρονική βάση δεδομένων

Οι Χρονικές Βάσεις Δεδομένων (ΧΒΔ) διατηρούν τα χρονικά μεταβαλλόμενα δεδομένα και ερωτήματα που σχετίζονται με το παρελθόν-παρόν-μέλλον των δεδομένων αυτών. Αντίθετα οι συμβατικές βάσεις δεδομένων έχουν σχεδιαστεί για να διατηρούν μόνο την τρέχουσα πληροφορία. Η δυνατότητα διατήρησης των χρονικά μεταβαλλόμενων δεδομένων είναι χρήσιμη σε λογιστικές, τραπεζικές, απογραφικές, ιατρικές, κτηματολογικές και χαρτογραφικές εφαρμογές.

## <small>Διαστάσεις του χρόνου στις ΧΒΔ</small>

* Χρόνος συναλλαγής 
* Χρόνος ισχύος

## Ερωτήματα στις ΧΒΔ
Μπορούν να απαντηθούν ερωτήματα που αφορούν παλαιότερες καταστάσεις της βάσης δεδομένων. Ο χρήστης μπορεί να θέσει ερωτήματα σχετικά με τη διάσταση του κλειδιού ενός σχήματος ή σχετικά με τη διάσταση του χρόνου.

## Δεικτοδότηση και προσπέλαση δεδομένων
Οι τεχνικές δεικτοδότησης και προσπέλασης δεδομένων (κατάλογοι) στοχεύουν στην αποφυγή σάρωσης όλης της αποθηκευμένης πληροφορίας.  Αυτές οι τεχνικές χρειάζονται και στις ΧΒΔ όπου το μέγεθος των δεδομένων γίνεται ακόμα πιο αυξημένο με την πάροδο του χρόνου.

### Στόχος χρονικών τεχνικών δεικτοδότησης
Εξασφάλιση υψηλής επίδοσης σχετικά με: 

* το κόστος αποθήκευσης 
* το κόστος ενημέρωσης 
* το κόστος απόκρισης σε ερωτήματα 

## Προβλήματα που ένα χρονικό σύστημα επιλύει

* Εξαγωγή συμπερασμάτων σχετικά με το παρελθόν, ώστε να αναλυθεί η τρέχουσα κατάσταση
* Εξαγωγή συμπερασμάτων από χρονικά μεταβαλλόμενα δεδομένα
* Σχεδιασμός μελλοντικών πράξεων
* Πρόβλεψη συνεπειών
* Λειτουργία σε καθορισμένα χρονικά πλαίσια
* Δυνατότητα αντιμετώπισης ανακριβών δεδομένων

## Παραπομπές


## Βιβλιογραφικές πηγές

* 
* 
* Τζουραμάνης, Θεόδωρος (2004-2005). Ασφάλεια συστημάτων βάσεων δεδομένων. Πανεπιστήμιο Αιγαίου. Τμήμα Μηχανικών Πληροφοριακών και Επικοινωνιακών Συστημάτων.

Κατηγορία:Βάσεις δεδομένων
Κατηγορία:Χρόνος
__ΜΕΠΠ__
Μάζι Αχαΐας

Την ονομασία **Μάζι** έφεραν παλιότερα οι εξής οικισμοί της Αχαΐας:

* το Ελατόφυτο Αχαΐας, οικισμός του Δήμου Καλαβρύτων παλιότερα γνωστός ως Μάζι.
* το Μάζι Πατρών, εγκαταλελειμμένος οικισμός της περιφέρειας Πατρών στο Παναχαϊκό.

## Δείτε επίσης
* Μαζαίικα Αχαΐας

Κατηγορία:Αποσαφηνίσεις ελληνικών τοπωνυμίων